b'\n_START_ARTICLE_\nRabicano\n_START_PARAGRAPH_\nEl rabicano o rubican \xc3\xa9s aquell pelatge que sobre qualsevol pelatge de base, mostren una certa quantitat de p\xc3\xa8ls blancs "afegits" i, molt sovint, tenen blanca la base de la cua. En documents antics catalans s\'esmenten cavalls amb la "cua cana". Com a nom de cavall, Rabicano apareix en l\'obra "Orlando innamorato" l\'any 1495. Un cavall "morcillo rabicano" s\'esmenta en l"Araucana d\'Alonso de Ercilla. Els cavalls rabicano poden presentar-se en diversos graus d\'intensitat considerant les quantitat de p\xc3\xa8ls blancs "afegits" al pelatge de base. En els casos m\xc3\xadnims els p\xc3\xa8ls blancs s\xc3\xb3n escassos i en la base de la cua gaireb\xc3\xa9 no es pot observar gens de blanc. En els pelatges de m\xc3\xa0xima expressi\xc3\xb3 la quantitat de p\xc3\xa8ls blancs \xc3\xa9s considerable i la base blanca de la cua molt destacada._NEWLINE_Els p\xc3\xa8ls blans s\xc3\xb3n m\xc3\xa9s nombrosos als flancs i a la panxa. Tamb\xc3\xa9 en el cap (a difer\xc3\xa8ncia dels pelatges ruans) hi pot haver p\xc3\xa8ls blancs "afegits". Se suposa que el gen rabicano \xc3\xa9s un gen dominant.'